ནུབ་ན་སྟག་སྡེ་དང་གཟིག་འཕེན་ཞེས་པ་ནི་གངས་ཏི་སེའི་ནུབ་ཕྱོགས་ཀྱི་ཚོ་བ་ཆེན་པོ་གཉིས་ལ་ངོས་འཛིན་གནངས་ཡོད།མཁས་དབང་ནམ་མཁའི་ནོར་བུའི་ཞང་བོད་གནའ་རབས་ཀྱི་ལོ་རྒྱུས་ནོར་བུའི་མེ་ལོང་ལས་ད་ལྟའི་པར་སིག་དང་ཕེ་རིང་ཞེས་པ་གཉིས་ལ་ངོས་འཛིན་གནང་འདུགདགེ་རྒན་ཆེན་པོ་སྟོང་སྐོར་ཚེ་རིང་ཐར་ལགས་ཀྱིས་ཞང་བོད་ཤེས་རིག་ཞིབ་འཇུག་ཅེས་པ་ལས་གནས་སྐབས་སུ་ད་ལྟ་དབྱི་ལིང་དང་་ཨ་ལ་པོལ་ངོས་འཛིན་གནངས་ཡོད།དོན་དངོས་པར་སིག་ནི་དབྱི་ལང་སོགས་ཀྱིས་བཙུགས་པའི་གནའ་བོའི་རྒྱལ་ཁབ་ཅིག་གི་མིང་ཡིན་ཞིང་།བོད་སྐད་ལ་སྟག་གཟིག་རྒྱལ་ཁབ་ཟེར།གཞན་ཡང་དཔྲ་སྟོན་པའི་འཛམ་གླིང་ཡུལ་བཤད་ལས་བོད་ནུབ་ཕྱོགས་ཀྱི་ས་ཁྱོན་ཡོངས་ལ་སྟག་གཟིག་ཅེས་བྲིས་འདུག་པས་ཡུལ་གྲུ་དེ་དག་ལ་རྒྱུས་ལོན་བྱེད་མཁན་མང་པོ་ཞིག་ཡོད་པའང་མཚོན་ཐུབ།